CELEX: 32021R0862
Language: lt
Date: 2021-05-28 00:00:00
Title: Komisijos reglamentas (ES) 2021/862 2021 m. gegužės 28 d. kuriuo dėl naujo EB trąšų tipo įtraukimo į I priedą iš dalies keičiamas Europos Parlamento ir Tarybos reglamentas (EB) Nr. 2003/2003 dėl trąšų (Tekstas svarbus EEE)

2021 5 31   
               
               
                  LT
               
               
                  Europos Sąjungos oficialusis leidinys
               
               
                  L 190/74
               
            
         KOMISIJOS REGLAMENTAS (ES) 2021/862
         2021 m. gegužės 28 d.
         kuriuo dėl naujo EB trąšų tipo įtraukimo į I priedą iš dalies keičiamas Europos Parlamento ir Tarybos reglamentas (EB) Nr. 2003/2003 dėl trąšų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. spalio 13 d. Europos Parlamento ir Tarybos reglamentą (EB) Nr. 2003/2003 dėl trąšų (1), ypač į jo 31 straipsnio 1 dalį,
         kadangi:
         
                     (1)
                  
                  
                     kalio formiato vandeninio tirpalo gamintojas per Švedijos valdžios institucijas pateikė Komisijai prašymą įtraukti šią medžiagą kaip naują trąšų tipą į Reglamento (EB) Nr. 2003/2003 I priedą. Kalio formiato vandeninis tirpalas sukurtas tam, kad augalų, kuriems ši pagrindinė maistinė medžiaga labai reikalinga, pvz., vaisių ir daržovių, lapai geriau absorbuotų kalį;
                  
               
                     (2)
                  
                  
                     kalio formiato vandeninis tirpalas, kaip nurodyta šio reglamento I priede, atitinka Reglamento (EB) Nr. 2003/2003 14 straipsnyje nustatytus reikalavimus. Todėl jis turėtų būti įtrauktas į to reglamento I priedo EB trąšų tipų sąrašą;
                  
               
                     (3)
                  
                  
                     todėl Reglamentas (EB) Nr. 2003/2003 turėtų būti atitinkamai iš dalies pakeistas;
                  
               
                     (4)
                  
                  
                     šiame reglamente numatytos priemonės atitinka pagal Reglamento (EB) Nr. 2003/2003 32 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 2003/2003 I priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gegužės 28 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 304, 2003 11 21, p. 1.
      
      
         
            PRIEDAS
            Reglamento (EB) Nr. 2003/2003 I priedas iš dalies keičiamas taip:
            
                         
                     
                     
                        C.1 skirsnio lentelėje po 7 įrašo įterpiamas šis įrašas:
                        
                           
                                       „8
                                    
                                    
                                       Kalio formiato vandeninis tirpalas
                                    
                                    
                                       Produktas gaunamas reaguojant kalio hidroksidui, formaldehidui, butiraldehidui ir skruzdžių rūgščiai, po to atliekant separavimą ir garinimą.
                                    
                                    
                                       50 % kalio formiato
                                       28 % K2O
                                       Kalis, išreikštas vandenyje tirpiu K2O
                                       27 % formiato
                                    
                                    
                                        
                                    
                                    
                                       Vandenyje tirpus kalio oksidas“